Diari Oficial de la Generalitat Valenciana


Sumari del DOGV 5492, del 18-04-2007 (2007/4643)

ACORD de 28 de febrer de 2007, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, dels béns i drets de titularitat privada necessaris per a establir l'àmbit d'actuació i sòl necessari, per a l'execució del Parc del Riu Túria del municipi de Quart de Poblet.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5492

Data del DOGV
:   18-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4643


Data del document
:   28-02-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Quart de Poblet
    * administració local
    * pla d'urbanisme
    * expropiació

En relació amb l'expedient remés per l'Ajuntament de Quart de Poblet, relatiu a l'expropiació de terrenys pel procediment de taxació conjunta, dels béns i drets de titularitat privada necessaris per a establir l'àmbit d'actuació i sòl necessari, per a l'execució del Parc del Riu Túria, es ressalten els següents antecedents i fonaments jurídics:  
Antecedents  
1. . El Projecte d'expropiació es va aprovar inicialment per Decret de l'Alcaldia 366/2006, de 21 de febrer, acordant l'inici de l'expedient d'expropiació forçosa, mitjançant el procediment de taxació conjunta.  
Mitjançant un edicte de l'Ajuntament se sotmet a informació pública per un termini d'un mes, es publica en el BOE núm. 56, de 7 de març de 2006, BOP núm. 57, de 8 de març de 2006, DOGV núm. 5215, de 9 de març de 2006, i finalment en el periòdic Levante de 2 de març de 2006. Igualment es notifica individualment als propietaris de les parcel·les afectades.   
Durant el termini d'exposició pública s'ha presentat un escrit d'al·legacions, que ha sigut informat per l'administració actuant en el seu informe de data 5 de juny de 2006, resultant desestimades aquestes en la seu municipal.  
En data 7 de juliol de 2006, va entrar en aquest Registre la còpia de l'expedient administratiu juntament amb dues còpies del Projecte d'expropiació.  
2. El projecte consta de llista de finques i descripció de béns i drets afectats, plànols en què es determina l'àmbit territorial, amb fixació raonada del preu dels immobles i fulls de preu just individualitzats, per la qual cosa està complet i compleix el que estableix l'art. 135 del Text refós de la Llei del sòl del 1976.  
3. Quart de Poblet compta amb Pla general transitori, amb l'aprovació definitiva de la Comissió Territorial d'Urbanisme en data 3 de juliol de 2002.  
4. L'objecte del present expedient és l'expropiació pel procediment de taxació conjunta dels terrenys afectats per a l'execució del Parc del Riu Túria. Amb l'objecte d'actualitzar totes les dades relatives a les parcel·les afectades per l'expropiació quant a propietat, delimitació, superfície i valoració.   
El promotor i el beneficiari de l'actuació és l'Ajuntament de Quart de Poblet.  
5. Amb data 23 de juny de 2006, se sol·licita informe a la Gerència Regional del Cadastre, de la Delegació del Ministeri d'Economia i Hisenda.  
En data d'11 de juny de 2004, va entrar en aquest Servei Territorial de Planificació i Ordenació Territorial de València aquest últim informe citat, en el qual, en resum s'indica el següent:  
Quant a la valoració del sòl: "Es tracta d'un sòl urbanitzable dotacional sense atribució d'aprofitament urbanístic segons informa l'Ajuntament, per la qual cosa és aplicable l'article 27 i 28, on s'especifica que la valoració s'obtindrà per aplicació del valor bàsic de repercussió del polígon deduït de la ponència de valors cadastrals per l'aprofitament urbanístic que li corresponga.  
La ponència de valors cadastrals per al municipi va ser revisada a l'efecte del 1996, i el valor considerat en les parcel·les objecte de la taxació és de 3,60 euros/m² de sòl (valor unitari). Aquests valors a causa del temps transcorregut des de la redacció de la ponència i la variació del mercat immobiliari es considera que han perdut la vigència i per això el valor del sòl s'ha de determinar de conformitat amb el mètode residual dinàmic definit en la normativa hipotecària, considerant en tot cas les despeses que estableix l'article 30 d'aquesta llei.  
Els aprofitaments no estan determinats en el planejament, ni es poden deduir pel criteri fixat en l'article 29 de la llei, i és per això que la taxació ha proposat un aprofitament d'acord amb els sòls urbanitzables del municipi que es troben en situació semblant.  
Els valors proposats en la taxació han sigut deduïts pel mètode residual dinàmic aplicat a mòduls de venda per a habitatges de protecció oficial i deduint les despeses d'urbanització. El valor obtingut ascendeix a 39,30 Euros m² construït que aplicat a un aprofitament urbanístic de 0,9 m²t/m²s, resulta un valor de 35,37 euros/m²s.  
Així, els criteris de valoració del sòl utilitzats en el projecte de taxació conjunta de referència es consideren conformes amb els criteris fixats en l'article 27 de la Llei 6/1998.   
Quant a la valoració d'obres, instal·lacions i plantacions:  
Les plantacions, sembrats, obres i instal·lacions, que existisquen en el sòl, llevat que pel seu caràcter de millora permanent hagen sigut tingudes en compte en la determinació del valor del terreny, es valoraran, amb independència d'aquest, d'acord amb els criteris de la Llei d'expropiació forçosa segons estableix l'article 31 de la Llei 6/1998.  
Les plantacions s'han valorat pel mètode de comparació amb plantacions de característiques semblants d'acord amb el que estableix la Llei d'expropiació forçosa.  
La valoració dels drets de les séquies que constitueixen una servitud d'aqüeducte s'ha realitzat d'acord amb l'article 32 de la Llei 6/1998.  
A les valoracions resultants, se'ls ha aplicat el premi d'afecció del 5% que estableix l'article 47 de la Llei d'expropiació forçosa.  
En resum, la valoració es troba d'acord amb la normativa vigent pendent d'actualització en l'any de taxació.  
SIS. La Comissió Informativa de la Comissió Territorial d'Urbanisme de València, en sessió celebrada el 21 de febrer de 2007, per unanimitat, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
1. L'aprovació definitiva dels projectes d'expropiació per taxació conjunta, correspon a la Comissió Territorial d'Urbanisme d'acord amb el que estableixen els apartats del 6 al 8 de l'article 202 del Reglament de gestió urbanística, aprovat pel Reial decret 3288/1978, de 25 d'agost (d'ara endavant RGU) i en l'article 10.e) del Reglament d'òrgans urbanístics de la Generalitat, aprovat per Decret 201/2003, de 3 d'octubre, del Govern Valencià.  
La resolució d'aprovació definitiva de la Comissió Territorial d'Urbanisme, ha de limitar-se a un mer control de legalitat, sense cap valoració de l'oportunitat del projecte i al mateix temps, la intervenció d'aquest òrgan ho serà sense perjudici de la ulterior actuació del Jurat Provincial d'Expropiació, que serà el que en última instància, si existeix oposició dels expropiats, resoldrà sobre el preu just. Així les coses, la intervenció de la Comissió ha de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.  
L'article 23 de la Llei 6/1998, de 13 d'abril, sobre règim del sòl i valoracions (d'ara endavant LRSV) disposa que "a l'efecte d'expropiació, les valoracions del sòl s'efectuaran d'acord amb els criteris establits en la present llei, siga quina siga la finalitat que la motive i la legislació, urbanística o d'un altre caràcter, que la legitime". D'aquesta manera, en aquest simple control de legalitat que ens ocupa, del que es tractarà fonamentalment és de comprovar l'adequació del projecte a aquesta llei i a la normativa complementària d'aquesta.  
2. La tramitació ha sigut correcta, d'acord amb el que estableixen els articles 138 i següents del Text refós de la Llei del sòl del 1976, província, en complir-se el que estableix l'article 202.3 del Reglament de gestió urbanística, que exigeix la publicació en el BOE.   
La STC de data 11 de juliol de 2001 declara inconstitucional l'art. 38 de la Llei del règim del sòl i valoracions, en el qual es regulava que, en la tramitació de les expropiacions per taxació conjunta, el pagament o el depòsit de l'import de la valoració establida per l'òrgan competent en aprovar el projecte d'expropiació habilitarà per a ocupar la finca. No obstant això, i per raó de la declaració d'inconstitucionalitat de la disposició derogatòria del Text refós de la Llei del sòl 1992 (efectuada per la STC 61/1997) que derogava la Llei del sòl de 1976, s'ha rehabilitat aquest text legal, en l'art. 138 del qual es recull el mateix contingut legal que en l'inconstitucional art. 38. Per tant, en defecte de la regulació autonòmica, i per raó de la clàusula residual de l'art. 149.3 de la Constitució, el procediment de taxació conjunta serà el regulat per l'art. 138 de la Llei del sòl de 1976.  
D'altra banda, la documentació del projecte ha d'entendre's completa d'acord amb el que estableix l'article 135 del TRLS del 1976.  
3. La valoració del sòl ha d'efectuar-se seguint els criteris de l'article 27 LRSV per tractar-se de sòl urbanitzable.  
4. Tal com disposa l'article 203.1 RGU, la resolució de la Comissió Territorial d'Urbanisme implicarà la declaració d'urgència de l'ocupació dels béns i drets afectats.  
A la vista de tot el que antecedeix la Comissió Territorial d'Urbanisme de data 28 de febrer de 2007, per unanimitat, acorda:  
Primer  
Aprovar definitivament, el Projecte d'expropiació forçosa per taxació conjunta per a establir l'àmbit d'actuació i el sòl necessari per a l'execució del Parc del Riu Túria.  
Segon  
Aprovar les valoracions de béns i drets que s'han d'expropiar.  
Tercer  
Declarar la urgent ocupació dels béns i drets afectats.  
Contra el present acord que no posa fi a la via administrativa, en el que afecta al punt 3, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció de la present notificació. L'esmentat article 44 de la Llei 29/1998 estableix literalment;  
"Art. 44.1. En els litigis entre administracions públiques no cap interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada".  
En el supòsit que no formule el requeriment indicat, les administracions públiques poden interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que es crega oportú.  
Respecte dels punts 1 i 2 no pot interposar-se cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.  
Així mateix procedeix NOTIFICAR la present resolució als interessats titulars de béns que figuren en el projecte d'expropiació, acompanyant a aquest la còpia del corresponent full de preu just i significant-los que, en el termini dels 20 dies hàbils següents al de la recepció d'aquesta notificació, poden manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si en aquest termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, entenent-se determinat el preu just definitivament i de conformitat.  
Aquesta Comissió traslladarà els fulls d'apreuament impugnats, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre règim del sòl i valoracions.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 28 de febrer de 2007.- El secretari de la comissió territorial d'urbanisme: Álvaro Aleixandre Ortí.